Vísir greindi frá því í morgun að íslenska CrossFit konan Katrín Tanja hafi fengið á sig „ DNF “ eða „ Kláraði ekki “ í fyrstu greininni á CrossFit mótinu í Dúbaí en núna vitum við meira . Katrín Tanja Davíðsdóttir ákvað nefnilega að sleppa fyrstu greininni á Dubai CrossFit Championship þar sem hún glímir við bakmeiðsli . Katrín Tanja meiddist á baki á æfingu í síðustu viku og hefur ekki náð sér af þeim . Þetta kemur fram í frétt hjá Mourning Chalk Up . Katrín Tanja er samt ekki úr leik því hún má halda áfram og taka þátt í hinum greinum mótsins . Meiðslin eru samt enn til staðar og því er mikil óvissa með framhaldið hjá henni . Katrín fékk það samt staðfest frá mótshöldurunum að hún mætti halda áfram keppni treysti hún sér til þess . Hún fékk 0 stig fyrir fyrstu grein og er því komið 90 - 100 stigum á eftir bestu konunum á mótinu . „ Ég var að vona að ég væri orðin nógu góð til að keppa . Mér leið ekki nógu vel með sandpokann til að taka þá áhættu . Ég á möguleika á því að halda áfram en við verðum bara að bíða og sjá til . , “ sagði Katrín Tanja við Tommy Marquez á Mourning Chalk Up . Það er ekki enn vitað hvernig hinar æfingarnar í dag verða en næsta keppni mun þó ekki fara fram á ströndinni eins og sú í morgun .